CELEX: 32007R1138
Language: lt
Date: 2007-10-01 00:00:00
Title: 2007 m. spalio 1 d. Komisijos reglamentas (EB) Nr. 1138/2007 dėl leidimo naujai paskirčiai naudoti benzenkarboksirūgštį ( VevoVitall ) kaip pašarų priedą (Tekstas svarbus EEE)

2.10.2007   
            
            
               LT
            
            
               Europos Sąjungos oficialusis leidinys
            
            
               L 256/8
            
         
      KOMISIJOS REGLAMENTAS (EB) Nr. 1138/2007
   2007 m. spalio 1 d.
   dėl leidimo naujai paskirčiai naudoti benzenkarboksirūgštį (VevoVitall) kaip pašarų priedą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 numatytas leidimas priedams, skirtiems naudoti gyvūnų mityboje, ir tokio leidimo suteikimo pagrindas bei tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą šio reglamento priede nurodytam preparatui. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.
            
         
               (3)
            
            
               Prašymas pateiktas dėl benzenkarboksirūgšties (VevoVitall) preparato kaip pašarų priedo penimoms kiaulėms naujos paskirties, kuris turi būti priskirtas priedų kategorijai „zootechniniai priedai“.
            
         
               (4)
            
            
               Komisijos reglamentu (EB) Nr. 1730/2006 (2) benzenkarboksirūgšties (VevoVitall) preparatą buvo leista dėti į pašarus nujunkytiems paršeliams.
            
         
               (5)
            
            
               Buvo pateikti nauji duomenys, kurias grindžiamas prašymas leisti naudoti šį preparatą penimoms kiaulėms. Europos maisto saugos tarnyba (toliau – tarnyba) 2007 m. kovo 7 d. nuomonėje padarė išvadą, kad benzenkarboksirūgštis (VevoVitall) neturi neigiamos įtakos gyvūnų sveikatai, žmonių sveikatai ar aplinkai (3). Ji taip pat padarė išvadą, kad benzenkarboksirūgštis (VevoVitall) nekelia jokio kito pavojaus, dėl kurio pagal Reglamento (EB) Nr. 1831/2003 5 straipsnio 2 dalį būtų galima atsisakyti išduoti leidimą. Remiantis šia nuomone, to preparato naudojimas neturi neigiamos įtakos šiam papildomam gyvūnui. Tarnybos nuomonėje rekomenduojamos atitinkamos naudotojų saugos priemonės. Nuomonėje nėra nuostatos, kad reikia nustatyti konkrečius stebėsenos po pateikimo į rinką reikalavimus. Toje nuomonėje taip pat vertinama pašarų priedo analizės metodo ataskaita, kurią pateikė Bendrijos etaloninė laboratorija, įsteigta pagal Reglamentą (EB) Nr. 1831/2003.
            
         
               (6)
            
            
               Preparato vertinimas rodo, kad laikomasi Reglamento (EB) Nr. 1831/2003 5 straipsnyje nustatytų leidimo išdavimo sąlygų. Todėl reikėtų leisti naudoti preparatą, kaip nurodyta šio reglamento priede.
            
         
               (7)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „kiti zootechniniai priedai“, leidžiama naudoti kaip priedą gyvūnų mityboje tame priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. spalio 1 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 268, 2003 10 18, p. 29. Reglamentas su pakeitimais, padarytais Komisijos reglamentu (EB) Nr. 378/2005 (OL L 59, 2005 3 5, p. 8).
   
      (2)  OL L 325, 2006 11 24, p. 9.
   
      (3)  Gyvūnų pašaruose naudojamų priedų, produktų ar medžiagų mokslinės grupės nuomonė dėl produkto VevoVitall (benzenkarboksirūgštis) kaip pašarų priedo penimoms kiaulėms saugumo ir veiksmingumo pagal Reglamentą (EB) Nr. 1831/2003. Priimta 2007 m. kovo 7 d. EMST leidinys (2007) 457, 1–14.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
                  (Prekinis pavadinimas)
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  mg/kg visaverčio pašaro, kurio drėgnis yra 12 %
               
            
                  Zootechninių priedų kategorija. Funkcinė grupė: kiti zootechniniai priedai (šlapimo pH mažinimas).
               
            
                  4d210
               
               
                  DSM specialūs produktai
               
               
                  Benzenkarboksirūgštis
                  (VevoVitall)
               
               
                  
                               
                           
                           
                              Priedo sudėtis:
                              Benzenkarboksirūgštis (≥ 99,9 %)
                           
                        
                               
                           
                           
                              Veikliosios medžiagos apibūdinimas:
                              Benzenkarboksilo rūgštis, fenilkarboksilo rūgštis,
                              C7H6O2
                              
                              CAS numeris 65-85-0
                              Didžiausia leistina koncentracija:
                              Ftalio rūgšties: ≤ 100 mg/kg
                              Bifenilo: ≤ 100 mg/kg
                              Sunkiųjų metalų: ≤ 10 mg/kg
                              Arseno: ≤ 2 mg/kg
                           
                        
                               
                           
                           
                              Analizės metodas (1):
                              Atvirkštinių fazių didelio slėgio skysčių chromatografijos (angl. HPLC) metodas kartu naudojant detekciją diodų matrica (DAD).
                           
                        
               
                  Penimos kiaulės
               
               
                  —
               
               
                  5 000
               
               
                  10 000
               
               
                  Naudojimo instrukcijose nurodoma ši informacija:
                  
                               
                           
                           
                              Penimos kiaulės nešeriamos papildomais pašarų priedais, kurių sudėtyje yra benzenkarboksirūgšties.
                           
                        
                               
                           
                           
                              Papildomi pašarai penimoms kiaulėms turėtų būti kruopščiai sumaišomi su kitais dienos normą sudarančiais pašarais.
                           
                        
                               
                           
                           
                              Vartotojų sauga: reikėtų imtis priemonių iš šio priedo susidarančių įkvepiamų dulkių kiekiui mažinti. Pridedami medžiagų saugos duomenų lapai (MSDL).
                           
                        
               
                  2017 10 22
               
            
         (1)  Informacija apie analizės metodus pateikiama šiuo Bendrijos etaloninės laboratorijos adresu www.irmm.jrc.be/crl-feed-additives